**Likumprojekta “Grozījumi Šengenas informācijas sistēmas darbības likumā**” **sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Šengenas informācijas sistēmas darbības likumā” (turpmāk – likumprojekts) izstrādāts, lai īstenotu Eiropas Parlamenta un Padomes 2018. gada 28. novembra regulas (ES) 2018/1862 par Šengenas Informācijas sistēmas (*SIS*) izveidi, darbību un izmantošanu policijas sadarbībā un tiesu iestāžu sadarbībā krimināllietās un ar ko groza un atceļ Padomes Lēmumu 2007/533/TI un atceļ Eiropas Parlamenta un Padomes Regulas (EK) Nr. 1986/2006 un Komisijas Lēmumu 2010/261/ES, Eiropas Parlamenta un Padomes 2018. gada 28. novembra regulas (ES) 2018/1860 par Šengenas informācijas sistēmas izmantošanu to trešo valstu valstspiederīgo atgriešanai, kuri dalībvalstīs uzturas nelikumīgi un Eiropas Parlamenta un Padomes 2018. gada 28. novembra regulas (ES) 2018/1861 par Šengenas Informācijas sistēmas (*SIS*) izveidi, darbību un izmantošanu robežpārbaužu jomā un ar kuru groza Konvenciju, ar ko īsteno Šengenas nolīgumu, un groza un atceļ Regulu (EK) Nr. 1987/2006 prasības.  Likumprojekts spēkā stāšanās paredzēta 2021. gada 28. decembrī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Parlamenta un Padomes 2018. gada 28. novembra Regula (ES) 2018/1862 par Šengenas Informācijas sistēmas (*SIS*) izveidi, darbību un izmantošanu policijas sadarbībā un tiesu iestāžu sadarbībā krimināllietās un ar ko groza un atceļ Padomes Lēmumu 2007/533/TI un atceļ Eiropas Parlamenta un Padomes Regulu (EK) Nr. 1986/2006 un Komisijas Lēmumu 2010/261/ES (turpmāk – Regula 2018/1862), Eiropas Parlamenta un Padomes 2018. gada 28. novembra Regula (ES) 2018/1860 par Šengenas informācijas sistēmas izmantošanu to trešo valstu valstspiederīgo atgriešanai, kuri dalībvalstīs uzturas nelikumīgi (turpmāk – Regula 2018/1860) un Eiropas Parlamenta un Padomes 2018. gada 28. novembra Regula (ES) 2018/1861 par Šengenas Informācijas sistēmas (*SIS*) izveidi, darbību un izmantošanu robežpārbaužu jomā un ar kuru groza Konvenciju, ar ko īsteno Šengenas nolīgumu, un groza un atceļ Regulu (EK) Nr. 1987/2006 (turpmāk – Regula 2018/1861). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik spēkā esošā Šengenas informācijas sistēmas darbības likuma (turpmāk – likums) mērķis ir nodrošināt Šengenas informācijas sistēmas (turpmāk – Sistēma) izmantošanu sabiedriskās kārtības un drošības stiprināšanai Eiropas Savienības dalībvalstīs (turpmāk – dalībvalsts), kā arī valstīs, kuras nav pievienojušās Šengenas konvencijai, bet kuras piemēro Šengenas *acquis* noteikumus. Sistēma ir viens no galvenajiem papildu pasākumiem, kas palīdz uzturēt augstu drošības līmeni dalībvalstu brīvības, drošības un tiesiskuma telpā, atbalstot valsts kompetento iestāžu, jo īpaši robežsardzes, policijas, muitas dienestu, imigrācijas iestāžu un iestāžu, kas atbildīgas par noziedzīgu nodarījumu novēršanu, atklāšanu, izmeklēšanu vai saukšanu pie atbildības par tiem, vai kriminālsodu izpildi.  Līdz šim spēkā esošā otrās paaudzes Sistēma (*SIS II*) tika izveidota ar Eiropas Parlamenta un Padomes 2006. gada 20. decembra Regulu (EK) Nr. 1987/2006 par otrās paaudzes Šengenas Informācijas sistēmas (SIS II) izveidi, darbību un izmantošanu (turpmāk – Regula Nr. 1987/2006) un Padomes 2007. gada 12. jūnija Lēmumu 2007/533/TI par otrās paaudzes Šengenas informācijas sistēmas (SIS II) izveidi, darbību un izmantošanu (turpmāk – Lēmums 2007/533/TI).  Ņemot vērā dalībvalstīs pieaugošo migrāciju, ir nepieciešama efektīva informācijas apmaiņa starp dalībvalstīm, lai risinātu problēmas tādās jomās kā migrācijas pārvaldība, dalībvalstu ārējo robežu integrēta robežu pārvaldība, cīņa pret terorismu un pārrobežu noziedzība. Līdz ar to ir nepieciešama efektīva informācijas apmaiņa starp dalībvalstīm, lai nodrošinātu noturīgu minēto problēmu risinājumu.  Sistēma ir vispiemērotākais līdzeklis efektīvai sadarbībai starp imigrācijas, policijas, muitas un tiesu iestādēm dalībvalstīs un Šengenas asociētajās valstīs. Dalībvalstu kompetentajām iestādēm, piemēram, policijai, robežsardzei un muitas amatpersonām ir jābūt piekļuvei informācijai par personām vai priekšmetiem, kurus tie pārbauda, jābūt skaidrām norādēm par to, kas jādara katrā atsevišķā gadījumā. Šī informācijas sistēma ir Šengenas sadarbības pamatā un tai ir būtiska loma sabiedriskās kārtības un drošības stiprināšanā, cilvēku brīvas pārvietošanās atvieglošanā Šengenas zonā. Tā ļauj kompetentajām iestādēm ievadīt un iegūt datus par meklētām personām, personām, kurām, iespējams, nav tiesību ieceļot vai uzturēties dalībvalstīs, pazudušām personām, jo īpaši bērniem, kā arī par priekšmetiem, kas ir nozagti, pazaudēti vai, kuri ir nelikumīgi piesavināti. Sistēma ne tikai satur informāciju par noteiktu personu vai priekšmetu, bet arī skaidras norādes kompetentajām iestādēm par to, kā rīkoties, kad attiecīgā persona vai priekšmets ir atrasts.  Ņemot vērā minēto, 2018. gada 28. novembrī tika pieņemta Regula 2018/1862, Regula 2018/1861 un Regula 2018/1860.  Minētās regulas paredz noteikumus par sistēmas izmantošanu a) robežu pārvaldībā, b) policijas un tiesu iestāžu sadarbībā krimināllietās un c) tādu trešo valstu valstspiederīgo atgriešanā, kuri dalībvalstīs uzturas nelikumīgi.  Regula 2018/1862 un Regula 2018/1861 kopā veido Sistēmas izveides, darbības un izmantošanas juridisko pamatu. Savukārt Regula 2018/1860 paredz Sistēmas izmantošanu tādu trešo valstu valstspiederīgo atgriešanai, kuri dalībvalstī uzturas nelikumīgi, un papildina Regulu 2018/1861 par robežu pārvaldību un pilnveido tajā iekļautos noteikumus. Ar Regulu 2018/1860 tiek izveidota jauna ziņojumu kategorija un tiek uzlabota Eiropas Parlamenta un Padomes 2008. gada 16. decembra Direktīvas 2008/115/EK par kopīgiem standartiem un procedūrām dalībvalstīs attiecībā uz to trešo valstu valstspiederīgo atgriešanu, kas dalībvalstī uzturas nelikumīgi (turpmāk – Direktīva 2008/115/EK), īstenošana un uzraudzība.  Regula 2018/1862, Regula 2018/1861 un Regula 2018/1860 ir trīs dažādi tiesību akti, kas tomēr darbosies kopā, lai nodrošinātu visaptverošu Sistēmas darbību un izmantošanu.  Sistēmas izmantošanas vispārējais mērķis ir nodrošināt, ka kompetentajām iestādēm nepārtraukti ir pieejama nepieciešamā informācija no dažādām to rīcībā esošām informācijas sistēmām. Risinot pašreizējās drošības problēmas dalībvalstīs, svarīgs aspekts ir ātras, efektīvas un kvalitatīvas informācijas apmaiņas un informācijas pārvaldības nodrošināšana, izmantojot informācijas sistēmas, kā arī to sadarbspēju.  Ar Regulu 2018/1862 un Regulu 2018/1861 tiek konsolidēta Eiropas Parlamenta un Padomes 2006. gada 20. decembra Regula (EK) Nr. 1986/2006 par dalībvalstu dienestu, kas ir atbildīgi par transportlīdzekļu reģistrācijas apliecību izsniegšanu, piekļuvi otrās paaudzes Šengenas Informācijas sistēmai (SIS II) (turpmāk – Regula 1986/2006) un Lēmums 2007/533/TI, vienlaikus pievienojot jaunus noteikumus, lai labāk saskaņotu Sistēmas izmantošanas valsts procedūras, jo īpaši saistībā ar terorismu un bērnu nolaupīšanu, ko veic viens no vecākiem; paplašinātu Sistēmas piemērošanas jomu, ieviešot ziņojumos jaunas iespējas, tostarp iespēju izmantot biometrisko identifikatoru elementus; veiktu tehniskas izmaiņas, lai uzlabotu drošību un mazinātu administratīvo slogu, paredzot obligātas valsts datubāzes un kopīgus īstenošanas tehniskos standartus; risinātu jautājumu par Sistēmas pilnīgu izmantošanu, aptverot ne tikai centrālo sistēmu un valstu sistēmas, bet arī nodrošinot, ka galalietotāji saņem visus vajadzīgos datus, lai veiktu savus uzdevumus, un ievērotu visus drošības noteikumus, apstrādājot Sistēmas datus.  Līdz šim spēkā esošais Sistēmas tiesiskais regulējums par tās izmantošanu robežpārbaudēm pamatojās uz Regulu 1987/2006. Regula 2018/1861 aizstāj pašreizējo juridisko pamataktu – Regulu 1987/2006, lai noteiktu obligātas prasības dalībvalstīm Sistēmā ievadīt ziņojumus visos gadījumos, ievērojot Direktīvu 2008/115/EK, kad saskaņā ar noteikumiem personai, kura dalībvalstī uzturas nelikumīgi, ir izdots ieceļošanas aizliegums; saskaņotu valstu procedūras Sistēmas izmantošanai attiecībā uz apspriešanās procedūru, lai novērstu, ka personai, uz ko attiecas ieceļošanas aizliegums, ir derīga uzturēšanās atļauja, ko izdevusi kāda dalībvalsts; izdarītu tehniskas izmaiņas, lai uzlabotu drošību un samazinātu administratīvo slogu.  Ieceļošanas aizliegumi, kas izdoti, ievērojot Direktīvu 2008/115/EK, attiecas uz visu Šengenas zonu, tāpēc pie ārējām robežām tos var izpildīt arī kompetentās iestādes, kas nav izdevušas aizliegumu. Līdz šim Regula 1987/2006 tikai atļāva, bet nepieprasīja, lai dalībvalstis uz ieceļošanas aizlieguma pamata ievadītu Sistēmā ziņojumu par ieceļošanas un uzturēšanās atteikumu. Līdz ar ko, lai panāktu lielāku efektivitāti un saskaņotību, tiek noteikta obligāta prasība visus ieceļošanas aizliegumus ievadīt Sistēmā.  Gan Regulā 2018/1862, gan Regulā 2018/1861 ietvertie noteikumi nosaka pasākumus, kas attiecas uz Sistēmas izmantošanu, lai nodrošinātu ziņojumu pieejamību dalībvalstu kompetentajām iestādēm, Sistēmas darbības nepārtrauktību, noteiktu pasākumus attiecībā uz datu kvalitāti, datu aizsardzību un datu drošību, kā arī minētās regulas paredz biometrijas datu izmantošanu.  Savukārt Regulas 2018/1860 mērķis ir izveidot informācijas apmaiņu par atgriešanas lēmumiem Sistēmā, ievērojot Direktīvu 2008/115/EK, lai atvieglotu to izpildi un uzraudzītu, vai trešo valstu valstspiederīgie, kuri uzturas valstī nelikumīgi, ievēro pienākumu atgriezties.  Līdz šim nebija sistēmas, kas ļautu sistemātiski apmainīties ar informāciju par atgriešanas lēmumiem, ko dalībvalstis izdevušas saskaņā ar Direktīvas 2008/115/EK noteikumiem, līdz ar ko valstu iestādes nebija informētas par atgriešanas lēmumiem, ko izdevušas citas dalībvalstis, tostarp, ja migrantus aizturēja, kad tie nelikumīgi pārvietojās Eiropas Savienībā vai šķērsoja dalībvalstu teritorijās.  Sistēmas izmantošana sniegs dalībvalstīm papildu rīku, kas palīdzēs izpildīt pienākumu veikt visus vajadzīgos pasākumus, lai nodrošinātu, ka atgriešanas lēmumi tiek efektīvi un samērīgi izpildīti saskaņā ar Direktīvas 2008/115/EK 8. panta 1. punktu.  Regula 2018/1860 paredz nosacījumus un procedūras Sistēmas izmantošanai, lai atgrieztu personas, kuras dalībvalstī uzturas nelikumīgi un par kurām kompetentās valstu iestādes ir izdevušas atgriešanas lēmumu saskaņā ar noteikumiem, ievērojot Direktīvu 2008/115/EK. Līdz ar ko ir paredzēta datu ievadīšana un apstrāde Sistēmā ziņojumu formā par personām, uz kurām attiecas atgriešanas lēmums, un apmaiņa ar papildinformāciju par šādiem ziņojumiem. Sistēmas izmantošana atgriešanas nolūkos ir paredzēta, lai palīdzētu imigrācijas iestādēm sekot līdzi atgriešanas lēmumiem par personām, kurām nav tiesību uzturēties dalībvalstīs, un izpildīt šos lēmumus, lai novērstu neatbilstīgo migrāciju un atturētu no tās un, lai veicinātu informācijas apmaiņu un sadarbību starp imigrācijas iestādēm.  Atgriešanas lēmumi, ko, ievērojot Direktīvu 2008/115/EK, turpmāk ievadīs Sistēmā, racionalizēs turpmākos pasākumus par atgriešanu, tādējādi kompetentās iestādes saņems atbalstu, lai izpildītu atgriešanas lēmumu, ja tiek konstatēta tā neievērošana; uzraudzītu katru lēmumu, vai pienākums atgriezties, ir ticis izpildīts; pārbaudītu, vai par personu, kas nelikumīgi uzturas kādas dalībvalsts teritorijā, ir pieņemts citas dalībvalsts lēmums; izpildītu lēmumus citu dalībvalstu vārdā; identificētu personas, kuras dalībvalstī uzturas nelikumīgi, balstoties uz informāciju par izpildāmiem lēmumiem; vāktu statistikas datus par lēmumu ievērošanu un neievērošanu.  Ar Regulu 2018/1860 tiek paplašināta Sistēmas pašreizējā piemērošanas joma, ieviešot jaunu ziņojumu kategoriju par atgriešanas lēmumiem, un ieviestas jaunas funkcijas, lai izveidotu, atjauninātu un dzēstu ziņojumus par atgriešanu. Turklāt Sistēmā ir ieviesta jauna funkcija, kas automātiski paziņo izdevējai dalībvalstij, ka tās ievadītajiem ziņojumiem ir beidzies brīvprātīgai izceļošanai noteiktais termiņš.  **Pamattiesības un datu aizsardzība**  Līdz ar Regulas 2018/1862, Regulas 2018/1861 un Regulas 2018/1860 ieviešanu tiek pārskatīta arī Sistēma attiecībā uz personas datu apstrādi, jo personu datu apstrāde ir Sistēmas pamats. Minētās regulas paredz, ka attiecībā uz personas datu aizsardzību ir jāievēro samērīgums, jo tas paredz īpašus ziņojumu dzēšanas noteikumus un neparedz datu vākšanu un glabāšanu ilgāk, nekā tas ir nepieciešams, lai Sistēma varētu darboties un pildīt savus mērķus.  Ņemot vērā, ka Sistēmā apstrādā personas datus, kā arī ir paredzēts apstrādāt jaunas sensitīvu biometrijas datu kategorijas, būs iespējama ietekme uz indivīda pamattiesībām. Tāpēc ir paredzēts, ka Sistēmā būs ieviesti papildu aizsardzības pasākumi, lai ierobežotu datu vākšanu un turpmāku apstrādi, nepārsniedzot to, kas ir obligāti nepieciešams, un ierobežoti piešķirot piekļuvi attiecīgajiem datiem tikai tām kompetentajām iestādēm, kurām ir operatīva nepieciešamība tos apstrādāt. Ir arī pārskatīti un noteikti datu glabāšanas termiņi, tostarp saīsināts datu saglabāšanas termiņš ziņojumiem par priekšmetiem.  Regula 2018/1861 papildus paredz, ka attiecībā uz atgriešanas lēmumu Sistēmā tiks ievadīti tikai tie elementi (dati), kas ir absolūti nepieciešami, lai kompetentās iestādes varētu identificēt attiecīgo personu, veikt atgriešanas pasākumu, ja tas ir nepieciešams, un pārbaudīt, vai ir ievērots pienākums atgriezties.  Līdz ar Eiropas Parlamenta un Padomes 2016. gada 27. aprīļa direktīvu (ES) 2016/680 par fizisku personu aizsardzību attiecībā uz personas datu apstrādi, ko veic kompetentās iestādes, lai novērstu, izmeklētu, atklātu noziedzīgus nodarījumus vai sauktu pie atbildības par tiem vai izpildītu kriminālsodus, un par šādu datu brīvu apriti, ar ko atceļ Padomes pamatlēmumu 2008/977/TI (turpmāk – Policijas direktīva) darbības nodrošināšanas nepieciešamību, 2019. gada 5. augustā stājās spēkā likums “Par fizisko personu datu apstrādi kriminālprocesā un administratīvā pārkāpuma procesā”, kas ievieš Policijas direktīvas prasības par fizisko personu aizsardzību attiecībā uz personas datu apstrādi, ko kompetentās iestādes veic, lai novērstu, atklātu, izmeklētu noziedzīgus nodarījumus vai sauktu pie atbildības par tiem, vai izpildītu kriminālsodus, tostarp lai pasargātu no draudiem sabiedriskajai drošībai un tos novērstu.  Pašlaik spēkā esošais Biometrijas datu apstrādes likums un DNS nacionālās datu bāzes izveidošanas un izmantošanas likums, likums “Par fizisko personu datu apstrādi kriminālprocesā un administratīvā pārkāpuma procesā” un Fizisko personu datu apstrādes likums jau paredz kompetentām iestādēm tiesības izmantot biometrijas datu apstrādes sistēmu un DNS nacionālo datu bāzi, noziedzīgu nodarījumu atklāšanā, pazudušu personu meklēšanā, neatpazītu līķu identificēšanā un, lai noteiktu personu identitāti, kā arī, lai novērstu svešas identitātes izmantošanu.  Ņemot vērā minēto, jau pašlaik kompetentajām iestādēm ir noteiktas tiesības apstrādāt personas datus.  1. **Likumprojekta 1. pants** paredz precizēt likumā lietoto terminu “maskēts”.  Regulas 2018/1862 37. panta 3. punktā noteikts, ka diskrētā pārbaude ietver amatpersonas darbības, kuru laikā diskrēti tiek vākta iespējamā informācija par personu, priekšmetu vai dokumentu, un minētās informācijas vākšana neapdraud pārbaudes diskrētumu, kā arī pārbaudāmajam subjektam nekādā veidā nedara zināmu to, ka Sistēmā pastāv šāds ziņojums.  Pašlaik likumā tiek lietots termins “maskēts”, proti, amatpersona pārbaudi veic maskētā veidā, lai iegūtu informāciju par priekšmetu, dokumentu vai personu. Ņemot vērā, ka termins “maskēts” ir novecojis un praksē tiek lietots termins “diskrēts”, likumprojekta 1. pants paredz aizstāt likumā lietoto terminu “maskēts” ar “diskrēts”, atbilstoši regulā noteiktajam.  Norādām, ka termina būtība netiek mainīta, jo gan “maskētā”, gan “diskrētā” veidā veikta pārbaude ir amatpersonas veikta pārbaude, kas izpaužas kā novērošana vai informācijas vākšana slepeni, ziņojuma subjektam, neatklājot par ziņojuma esamību Sistēmā.  **2. Likumprojekta 2. pants** paredz precizēt likumā lietoto terminu “Latvijas datubāzes”.  Atbilstoši Valsts informācijas sistēmu likuma 1. panta 1. punktā noteiktajam valsts informācijas sistēma ir strukturizēts informācijas tehnoloģiju un datu bāzu kopums, kuru lietojot tiek nodrošināta valsts funkciju izpildei nepieciešamās informācijas ierosināšana, radīšana, apkopošana, uzkrāšana, apstrādāšana, izmantošana un iznīcināšana.  Ņemot vērā, ka Sistēma ir viena no valsts informācijas sistēmām, kuru uztur Iekšlietu ministrijas Informācijas centrs, likumprojekta 2. pants paredz aizstāt likumā lietoto terminu “Latvijas datubāzes” ar “valsts informācijas sistēmas”.  Tāpat likumprojektā paredzēts aizstāt visā likumā vārdus “priekšmetu vai dokumentu” ar vārdu “priekšmetu”.  **3. Likumprojekta 3. pants** paredz likuma 1. panta 5. punktu izteikt jaunā redakcijā un papildināt ar diviem terminiem, kuri pašlaik likumā nav noteikti.  1) Pašlaik likuma 1. panta 5. punktā noteiktā termina “papildinformācija” skaidrojumā norādīta atsauce uz Regulu 1986/2006 un citiem Sistēmas darbību regulējošiem normatīvajiem aktiem.  Ņemot vērā, ka Regula 1986/2006 ir zaudējusi spēku, ir izstrādāts likumprojekts, ar kuru īsteno Regulas 2018/1862 prasības, paplašinot termina “papildinformācija” saturu.  Tādējādi, likumprojekta 4. pants paredz izteikt likuma 1. panta 5. punktu jaunā redakcijā, norādot atsauci uz Regulas 2018/1862 3. panta 2. punktu.  2) Regulas 2018/1862 37. panta 3. punkts nosaka diskrētās pārbaudes saturu, kas ietver kompetentās iestādes veiktas regulāras darbības, kuru laikā diskrēti tiek vākta regulas 37. panta 1. punktā norādītā informācija, un ar šīs informācijas vākšanu nedrīkst apdraudēt pārbaudes diskrētumu, un ziņojuma subjektam nekādā veidā nedrīkst darīt zināmu, ka par to pastāv ziņojums Sistēmā.  Pašlaik likumā lietots termins “maskēts”, kas ietver Regulas 2018/1862 37. panta 3. punktā minētās darbības. Savukārt likumprojekta 1. pants paredz aizstāt likumā lietoto terminu “maskēts ar ”diskrēts”.  Ņemot vērā, ka kompetento iestāžu praksē jau tiek veiktas diskrētās pārbaudes, bet nevienā normatīvajā aktā nav dots termina “diskrētā pārbaude” skaidrojums, likumprojekta 4. pants paredz papildināt likuma 1. pantu ar 6. punktu, nosakot termina “diskrētā pārbaude” skaidrojumu – kompetentās iestādes veikta darbība, kuras laikā iegūst konkrētas ziņas par interesējošo personu, priekšmetu, kā arī ar tiem saistītām personām, priekšmetiem, neatklājot ziņojuma esamību Sistēmā.  3) Regulas 2018/1862 37. panta 5. punkts nosaka, ka veicot īpašās pārbaudes regulas 36. pantā minētajos nolūkos, var pārmeklēt personas, transportlīdzekļus, laivas, gaisa kuģus, konteinerus un transportējamos priekšmetus, un pārmeklēšanu var īstenot saskaņā ar dalībvalsts tiesību aktiem.  Kompetentās iestādes veikta īpašā pārbaude, ir kompetentās iestādes veikta personas pārbaude, neizpaužot tai ziņas par ziņojuma esamību Sistēmā, kā arī neizraisot personai aizdomas, lūdzot tai brīvprātīgi uzrādīt vai atvērt, tās rīcībā esošos priekšmetus, lai tos apskatītu un pārbaudītu, lai iegūtu konkrētas ziņas vai atklātu noziedzīgu nodarījumu par interesējošo personu, priekšmetu.  Minētais ļaus kompetentām iestādēm iegūt papildu (pietiekamu) informāciju, kas savukārt ļaus pieņemt lēmumu par turpmāku rīcību par Sistēmā iekļautajā ziņojumā norādīto rīcību.  Ņemot vērā minēto, likumprojekta 4. pants paredz likuma 1. pantu papildināt ar 7. punktu ar terminu “īpašā pārbaude”.  Likumprojekts arī paredz aizstāt terminus “priekšmetu vai dokumentu” ar terminu “priekšmetu”, ievērojot, ka atbilstoši Regulas 2018/1862 38.panta 2.punktam ar terminu “priekšmets” tiek aptverts gan priekšmets, gan dokuments.  4. **Likumprojekta 4. pants** paredz izteikt likuma 7. pantu jaunā redakcijā, ņemot vērā, ka Sistēmā ir paredzēts iekļaut ziņojumus par jaunām meklējamo personu un priekšmetu kategorijām saskaņā ar Regulu 2018/1862, Regulu 2018/1861 un Regulu 2018/1860.  1) Likuma mērķis ir nodrošināt Sistēmas izmantošanu sabiedriskās kārtības un drošības stiprināšanai dalībvalstīs. Sistēma nodrošina ziņojumu pieejamību dalībvalstu kompetentajām iestādēm.  Regulas 2018/1862 40. pants paredz Sistēmā iekļaut jaunu ziņojumu kategoriju par nezināmām meklētām personām identifikācijas nolūkā saistībā ar noziedzīgu nodarījumu. Par minētās kategorijas meklējamām personām kompetentās iestādes turpmāk varēs Sistēmā iekļaut ziņojumu, pamatojoties uz pirkstu vai plaukstu nospiedumiem. Šādus ziņojumus varēs izveidot, ja, piemēram, smaga nozieguma izdarīšanas vietā tiks konstatēti latenti pirkstu vai plaukstu nospiedumi un būs pamatots iemesls aizdomām, ka pirkstu nospiedumi pieder minētā noziedzīgā nodarījuma izdarītājam. Piemēram, ja pirkstu nospiedumus atrod uz ieroča, kas izmantots nozieguma izdarīšanā, vai uz jebkura cita priekšmeta, ko izmantojis nozieguma izdarītājs tā izdarīšanas laikā. Ar šīs jaunās ziņojumu kategorijas ieviešanas brīdi būs iespēja pirkstu vai plaukstu nospiedumus pārbaudīt ar Sistēmā jau esošajiem pirkstu un plaukstu nospiedumiem, dodot iespēju identificēt noziedzīgu nodarījumu izdarījušo personu, vai arī konstatēt pārbaudāmo pirkstu vai plaukstu nospiedumu saistību ar citu valstu šajā ziņojumu kategorijā Sistēmā iekļautajiem pirkstu vai plaukstu nospiedumiem, kas izņemti ārvalstīs notikušu noziegumu izdarīšanas vietās. Nezināmu meklētu personu pirkstu nospiedumu glabāšana ļaus nezināma noziedzīga nodarījuma izdarītāja pirkstu nospiedumus augšupielādēt Sistēmā, lai tos varētu identificēt kā meklējamo personu, ja viņš tiks konstatēts citā dalībvalstī. Tādēļ šo jauno ziņojumu kategoriju varēs pārbaudīt tikai gadījumos, kad nezināms noziedzīga nodarījuma izdarītājs rada ievērojamu apdraudējumu sabiedriskajai drošībai, un tas ir attaisnojams, lai personas datus salīdzinātu ar personas pirkstu nospiedumiem, kura šķērso robežu, piemēram, lai novērstu, ka persona atstāj dalībvalsti bez iekšējās robežu kontroles. Minēto datu apstrāde notiks, ievērojot Policijas direktīvu un likumu “Par fizisko personu datu apstrādi kriminālprocesā un administratīvā pārkāpuma procesā”.  Ņemot vērā minēto, likumprojekts paredz **likuma 7. panta trešajā daļā** noteikt, ka lēmumu par ziņojuma iekļaušanu Sistēmā pieņem procesa virzītājs konkrētā kriminālprocesa vai operatīvās darbības subjekts operatīvās darbības procesa ietvaros par neidentificētu personu, lai veiktu procesuālas darbības vai operatīvās darbības pasākumus.  2) Likuma 7. panta trešā daļa noteic, ka lēmumu par ziņojuma iekļaušanu Sistēmā, lai priekšmetu izņemtu vai izmantotu par pierādījumu kriminālprocesā, pieņem procesa virzītājs konkrētā kriminālprocesa ietvaros attiecībā uz ziņojumu par identificējamiem priekšmetiem.  Regulas 2018/1862 38. panta 2. punktā noteikti priekšmeti un dokumenti, kurus kompetentās iestādes meklē, lai izņemtu vai izmantotu par pierādījumu kriminālprocesā. Minētajā pantā šo priekšmetu uzskaitījums ir daudz plašāks nekā tas bija noteikts Regulā 1986/2006, proti, papildināts ar jaunām priekšmetu kategorijām, kā arī paredzēts, ka laika gaitā tās vēl tiks papildinātas ar jaunām kategorijām.  Tādējādi, likumprojekts paredz likuma **7. panta ceturtajā daļā** noteikt, ka lēmumu par ziņojuma iekļaušanu Sistēmā par Regulas 2018/1862 38. panta 2. punktā minētajiem priekšmetiem, lai tos izņemtu vai izmantotu par pierādījumu kriminālprocesā, pieņem procesa virzītājs konkrētā kriminālprocesa ietvaros.  3) Pašlaik likuma 7. panta ceturtās daļas 3. un 4. punkts noteic, ka lēmumu par ziņojuma iekļaušanu Sistēmā pieņem operatīvās darbības subjekts konkrētā operatīvās darbības procesa ietvaros attiecībā uz ziņojumu par personām, transportlīdzekļiem, kuģošanas līdzekļiem, gaisa kuģiem un konteineriem, lai, maskētā veidā iegūtu informāciju par tiem un, maskētā veidā veicot pārbaudi, iegūtu informāciju par tiem.  Regulas 2018/1862 36. panta 1. punkts paredz, ka operatīvās darbības subjekts, veicot diskrētās pārbaudes, intervijas vai īpašās pārbaudes, var pieņemt lēmumu Sistēmā iekļaut ziņojumu par personu, vai par priekšmetiem, kas minēti Regulas 2018/1862 38. panta 2. punktā vai par bezskaidras naudas maksāšanas līdzekļiem.  Tādējādi, likumprojekts paredz likuma 7. panta ceturtās daļas 3. punktā noteikt, ka lēmumu par ziņojuma iekļaušanu Sistēmā pieņem operatīvās darbības subjekts konkrētā operatīvās darbības procesa ietvaros attiecībā uz ziņojumu par personu, priekšmetu, vai bezskaidras naudas maksāšanas līdzekļiem, lai attiecīgi, veicot diskrēto pārbaudi, īpašo pārbaudi vai interviju, iegūtu informāciju par tiem.  4) Pašlaik nav Eiropas Savienības mēroga sistēmas, lai apmainītos ar informāciju par atgriešanas lēmumiem, ko dalībvalstis izdevušas, lai uzraudzītu, vai personas, uz kurām attiecas šie lēmumi, ir faktiski atstājušas dalībvalstu teritoriju. Šī situācija palīdz personām, kas nelikumīgi uzturas kādas dalībvalsts teritorijā, izvairīties no lēmuma izpildes vai novērst tā izpildi, vienkārši dodoties uz citu dalībvalsti. Šādos gadījumos valsts iestāde dalībvalstī, kurā neatbilstīgais migrants tiek aizturēts, nav informēta, ka citā dalībvalstī jau ir izdots atgriešanas lēmums saskaņā ar Regulu 2018/1860. Tāpēc dalībvalstij, kas aizturējusi neatbilstīgo migrantu, atgriešanas procedūras ir jāsāk no jauna, vēl vairāk pagarinot nelikumīgo uzturēšanos dalībvalstī un, novilcinot neatbilstīgā migranta atgriešanu.  Grūtības identificēt neatbilstīgos migrantus un atgriešanas galamērķa valstu izsniegtu derīgu ceļošanas dokumentu trūkums, ir galvenie šķēršļi, kas kavē sekmīgu atgriešanu. Personām, kuras dalībvalstī uzturas nelikumīgi, aizturēšanas brīdī un atgriešanas procedūras laikā, iespējams, ir identitātes vai ceļošanas dokumenti, bet tās vēlāk var atbrīvoties no šādiem dokumentiem, lai kavētu atgriešanu vai, lai nelikumīgi pārceltos uz citu dalībvalsti.  Šādos gadījumos, identificējot informāciju par personu vai par ceļošanas dokumentu, dalībvalsts, kura pirmā aizturēs attiecīgo personu, kura dalībvalstī uzturas nelikumīgi, atvieglos personas un dokumenta identificēšanu. Tādējādi, atbilstoši Regulā 2018/1860 noteiktajam, atgriešanas valsts kompetentajām iestādēm ir nepieciešams nosūtīt Sistēmā pieejamos attiecīgos personas datus.  Turklāt dalībvalsts, kura izdeva atgriešanas lēmumus, bieži vien nav informēta par neizpildīto atgriešanas lēmumu skaitu. Jo īpaši tas attiecas uz tiem neatbilstīgajiem migrantiem, kuri pamet dalībvalsti brīvprātīgi, piemēram, nesaņemot brīvprātīgas atgriešanas palīdzību vai gadījumos, kad brīvprātīga izceļošana nenotiek *in abstenia* procedūras ietvaros (atgriešanas lēmums tiek pieņemts pēc izceļošanas). Atgriešanas lēmumu iekļaušana Sistēmā kompetentajām iestādēm palīdzēs kontrolēt atgriešanas lēmumu ievērošanu. Ja tiks konstatēts, ka persona, uz kuru attiecas vienā dalībvalstī izdotais atgriešanas lēmums, izceļo no Eiropas Savienības caur citas dalībvalsts teritoriju, tās kompetentās iestādes varēs ziņot par izceļošanu un apstiprināt atgriešanās pienākuma izpildi. Savukārt atgriešanas apstiprinājums samazinās nepieciešamību tērēt valsts iestāžu resursus, lai meklētu neatbilstīgos migrantus, kuri faktiski jau ir pametuši Eiropas Savienību.  Regula 2018/1860 noteic, ka, lai nodrošinātu sistēmas efektīvu darbību, ir būtiski, lai visi dalībvalstu izdotie atgriešanas lēmumi būtu ievadīti Sistēmā. Tas nozīmē, ka dalībvalstīm būtu jāiekļauj ziņojumi par:  a) atgriešanas lēmumiem, kas izdoti, piemērojot Direktīvas 2008/115 6. panta 1. punktu;  b) lēmumiem, kuros konstatēts atgriešanās pienākums un kas robežšķērsošanas vietā izdoti neatbilstīgajiem migrantiem, uz kuriem attiecas ieceļošanas atteikums, vai tiem migrantiem, kurus aiztur saistībā ar ārējās robežas nelikumīgu šķērsošanu un kuri nav saņēmuši atļauju uzturēties dalībvalstī (Direktīvas 2008/115/EK 2. panta 2. punkta a) apakšpunkts);  c) lēmumiem, ar kuriem konstatēts atgriešanās pienākums, kas izdoti kā krimināltiesiska sankcija (Direktīvas 2008/115/EK 2. panta 2. punkta b) apakšpunkts).  Latvijā transponējot Direktīvas 2008/115/EK prasības, izmantoja 2. panta 2. punktā noteikto rīcības brīvību un nolēma nepiemērot Direktīvas 2008/115/EK nosacījumus attiecībā uz 2. panta 2. punktā minētajiem subjektiem, proti, nepieņemt atgriešanas lēmumus gadījumos, kad attiecībā uz ārzemnieku pieņemts lēmums par ieceļošanas atteikumu vai viņu aiztur saistībā par ārējās robežas nelikumīgu šķērsošanu un viņš nav saņēmis atļauju uzturēties dalībvalstī.  Tādējādi, likumprojekts paredz likuma 7. pantu septītajā daļā noteikt, ka lēmumu par ziņojuma iekļaušanu Sistēmā pieņem Pilsonības un migrācijas lietu pārvaldes un Valsts robežsardzes amatpersona attiecībā uz personu, uz kuru attiecas izbraukšanas rīkojums vai lēmums par piespiedu izraidīšanu saskaņā ar Eiropas Parlamenta un Padomes 2018. gada 28. novembra Regulas (ES) 2018/1860 par Šengenas informācijas sistēmas izmantošanu to trešo valstu valstspiederīgo atgriešanai, kuri dalībvalstīs uzturas nelikumīgi 3. panta 1. punktu.  5. **Likumprojekta 5. pants** paredz izteikt likuma 9. pantu jaunā redakcijā, ņemot vērā, ka Sistēmā ir paredzēts iekļaut, labot un dzēst jaunus ziņojuma veidus par meklējamo personu un priekšmetu kategorijām saskaņā ar Regulu 2018/1862 un Regulu 2018/1860, līdz ar ko katrai iestādei, kurai ir tiesības Sistēmā ievadīt ziņojumus, jānosaka konkrēta kompetence par likuma 7. pantā ietvertajiem ziņojumiem.  Pašlaik likuma 9. pants noteic, ka ziņojumu Sistēmā iekļauj, labo un dzēš par šā likuma 7. pantā minētajiem mērķiem – Valsts policija, Valsts drošības dienests, Valsts ieņēmumu dienests, Korupcijas novēršanas un apkarošanas birojs, Valsts robežsardze, Militārā policija, Ieslodzījuma vietu pārvalde, Iekšējās drošības birojs, prokuratūras struktūrvienības, Satversmes aizsardzības birojs, Militārās izlūkošanas un drošības dienests, kā arī Valsts robežsardze un Pilsonības un migrācijas lietu pārvalde.  Ņemot vērā, ka likumprojekts paredz likuma 7. pantu papildināt ar jaunām meklējamo personu un priekšmetu kategorijām, katrā konkrētā procesā, saskaņā ar Regulu 2018/1862 un Regulu 2018/1860, nepieciešams precizēt likuma 9. panta pirmo daļu, nosakot katrai iestādei atbilstoši savas kompetences ietvaros, tiesības iekļaut, labot un dzēst Sistēmā ziņojumu.  1) Regulas 2018/1862 21. panta 2. punkts noteic, ka, ja personu vai priekšmetu meklē saistībā ar terorismu un konkrētais gadījums uzskatāms par pietiekami svarīgu, tad dalībvalstis sabiedriskās vai valsts drošības apsvērumu dēļ var izņēmuma kārtā atturēties ievadīt ziņojumus Sistēmā, ja kompetentajām iestādēm ir pietiekams pamats uzskatīt, ka ziņojuma esamība Sistēmā varētu traucēt izmeklēšanu vai veikt diskrētās pārbaudes.  Ar Regulu 2018/1862 dalībvalstīm ir noteikta prasība, ka Sistēmā iekļaujami ziņojumi saskaņā ar minētās regulas 34., 36., un 38. pantu par personām vai ar tām saistītiem priekšmetiem, ja personu darbībām piemērojams Eiropas Parlamenta un Padomes 2017. gada 15. marta Direktīvas (ES) 2017/541 par terorisma apkarošanu un ar ko aizstāj Padomes Pamatlēmumu 2002/475/TI un groza Padomes Lēmumu 2005/671/TI 1., 2., 3. un 4. pants.  Savukārt, ja personas izdarītie vai plānotie noziedzīgie nodarījumi var nopietni apdraudēt sabiedrisko drošību un kārtību, kā arī personu tiesības uz privātās dzīves neaizskaramību un sabiedrību kopumā, tad saskaņā ar Regulas 2018/1862 21. panta 2. punktā paredzēto, ziņojumu Sistēmā var neiekļaut.  Pašlaik likums neparedz šādu izņēmuma gadījumu, līdz ar ko likumprojekts paredz likuma 9. panta trešajā daļā noteikt, ka Valsts drošības dienests saskaņā ar Regulas 2018/1862 21. panta 2. punktu, izvērtējot ziņojumu, var to Sistēmā neievadīt, ja ziņojuma esamība Sistēmā var apdraudēt valsts sabiedrisko kārtību un drošību un traucēt veikt izmeklēšanas darbības vai operatīvās darbības pasākumus.  2) Regulas 2018/1862 26. pants noteic, ka dalībvalsts iestāde, kura Sistēmā ievieto ziņojumu saskaņā ar Eiropas Padomes 2002. gada 13. jūnija Pamatlēmuma 2002/584/TI par Eiropas apcietināšanas orderi un par nodošanas procedūrām starp dalībvalstīm  8. pantu par personu, kuru meklē, lai to apcietinātu izdošanas nolūkā atsevišķos gadījumos var padarīt ziņojumu pieejamu tikai *SIRENE* birojiem. Piemēram, ja Valsts policija personu mērķtiecīgi meklē, tad Sistēmā ziņojumu var uz laiku līdz 48 stundām padarīt nepieejamu citiem Sistēmas lietotājiem, kuri nav iesaistīti konkrētajos personas meklēšanas pasākumos, jo tas var apdraudēt sekmīgu to iznākumu.  Tādējādi tiks veikti grozījumi uz likuma 9. panta trešās daļas pamata izdotajos Ministru kabineta noteikumos, lai īstenotu Regulā 2018/1862 paredzēto rīcības brīvību.  7. Regulas 2018/1861 38. panta 2. punktā, citastarp noteikts, ka Sistēmā iekļauj ziņojumu par šādām viegli identificējamu dokumentu kategorijām – uzturēšanās atļaujām un ceļošanas dokumentiem, uzturēšanās atļauju un ceļošanas dokumentu veidlapām un oficiālu dokumentu veidlapām. Pašlaik likumā minēto dokumentu meklēšana nav noteikta, jo līdz šim Regula 1986/2006 neparedzēja šādu dokumentu veidus.  Savukārt Regulas 2018/1861 38. panta 3. punkts paredz, ka Eiropas Komisija pieņems deleģētos aktus, lai grozītu šo regulu, definējot to jauno priekšmetu kategorijas, kuras minētas šā panta 2. punktā, proti, informācijas tehnoloģijas vienības, identificējamas mehānisko transportlīdzekļu detaļas, identificējamas rūpniecības iekārtu detaļas un citus identificējamus augstvērtīgus priekšmetus.  Likuma 10. pantā noteiktas kompetentās iestādes un institūcijas, kurām Sistēmā ir tiesības iekļauj ziņojumus par nederīgiem dokumentiem un transportlīdzekļu valsts reģistrācijas numura zīmēm, kā arī šo ziņojumu labošanu un dzēšanu.  Ņemot vērā, ka likumprojekta 5. pants paredz papildināt likuma 7. pantu ar jaunām meklējamām viegli identificējamām priekšmetu kategorijām, nepieciešams arī precizēt likuma 10. pantu.  Tādējādi, **likumprojekta 6. pants** paredz likuma 10. pantanosaukumu izteikt jaunā redakcijā un papildināt pirmo daļu ar jauniem dokumentu veidiem.  7. **Likumprojekta 7. pants** paredz izslēgt likuma 12. panta pirmo daļu, jo atbilstoši Regulas 2018/1862 23. panta 3. punktam, turpmāk Sistēmā varēs iekļaut vairākus brīdinājumus par vienu un to pašu personu vai priekšmetu, bet būs jāievēro likuma 12. panta trešajā un ceturtajā daļā noteiktā prioritāšu rinda.  Likuma 12. panta trešā un ceturtā daļa ir izteikta jaunā redakcijā, ņemot vērā, ka, atkarībā no mērķa, kura dēļ Sistēmā iekļauts ziņojums par personu, priekšmetu ir noteikta jauna prioritāšu secība gan personām, gan priekšmetiem.  8. **Likumprojekta 8. pants** paredz likuma 14. pantu izteikt jaunā redakcijā, ņemot vērā, ka, īstenojot Regulu 2018/1862, Regulu 2018/1861 un Regulu 2018/1860, spēku zaudē Regula 1987/2006, līdz ar ko nepieciešams precizēt atsauci uz normatīvajiem aktiem, atbilstoši kuriem kompetentajām iestādēm un institūcijām ir tiesības piekļūt Sistēmā iekļautajiem ziņojumiem.  1) Likuma 7. panta trešās daļas 1.punkts paredz, ka lēmumu par ziņojuma iekļaušanu Sistēmā, lai priekšmetu vai dokumentu izņemtu vai izmantotu par pierādījumu kriminālprocesā, pieņem procesa virzītājs konkrētā kriminālprocesa ietvaros attiecībā arī uz ziņojumu par gaisa kuģiem.  Likuma “Par aviāciju” 6. panta otrās daļas 7. punkts nosaka valsts aģentūras “Civilās aviācijas aģentūra” (turpmāk – Civilās aviācijas aģentūra) kompetenci reģistrēt Latvijas Republikas Civilās aviācijas gaisa kuģu reģistrā un izslēgt no šā reģistra civilās aviācijas gaisa kuģus, kā arī izdarīt nepieciešamās izmaiņas reģistrā, kas ir valsts informācijas sistēma un kuras turētājs ir Civilās aviācijas aģentūra.  Savukārt likuma 14. pantā Civilās aviācijas aģentūra nav noteikta kā kompetentā institūcija, kurai ir piekļuve Sistēmā iekļautajiem ziņojumiem, lai pārbaudītu, vai meklēšanā nav izsludināti gaisa kuģi.  Regulas 2018/1861 46. panta 1. punkts, citastarp noteic, ka dalībvalstu dienestiem, kas ir atbildīgi par gaisa kuģu, tostarp gaisa kuģu dzinēju, reģistrācijas apliecību izdošanu vai satiksmes pārvaldības nodrošināšanu, ir piekļuve datiem, kas ievadīti Sistēmā saskaņā ar minētās regulas 38. panta 2. punktu, vienīgi nolūkā pārbaudīt, vai tām reģistrācijai pieteikta vai satiksmes pārvaldībai pakļauts gaisa kuģis, tostarp gaisa kuģa dzinējs, nav zagts, nelikumīgi piesavināts, pazaudēts vai netiek meklēts kā pierādījums kriminālprocesā.  Tādējādi Civilās aviācijas aģentūrai ir lietderīgi piešķirt piekļuvi Sistēmai, lai tā varētu pārbaudīt, vai attiecīgo gaisa kuģi dalībvalstīs meklē, lai nodrošinātu tā izņemšanu.  2) Ievērojot Aizsardzības ministrijas priekšlikumu, Nacionālo bruņoto spēku Jūras spēkiem ir piešķirta piekļuve Šengenas informācijas sistēmai. Kā izriet no priekšlikumā minētā, Jūras spēkiem atbilstoši Nacionālo bruņoto spēku likuma 6.1 panta pirmās daļas 4. un 9. punktam, Jūrlietu pārvaldes un jūras drošības likumam 7., 19. un 44. pantam ir kompetence kontrolēt nacionālo un starptautisko normatīvo aktu ievērošanu Latvijas ūdeņos. Jūras spēkiem ir tiesības veikt kuģu pārbaudes un aizturēšanu, un noteikt ierobežojumus kuģiem ienākt Latvijas Republikas ostās, ja tie neievēro nacionālo vai starptautisko normatīvo aktu prasības. Atbilstoši Administratīvās atbildības likuma 71. panta otrās daļas 7. punktam Jūras spēku amatpersonas ir tiesīgas piemērot administratīvo aizturēšanu, ja ir nepieciešams noskaidrot pie atbildības saucamās personas identitāti vai pārtraukt administratīvo pārkāpumu un persona nereaģē uz aicinājumu pārtraukt pārkāpumu. Turklāt atbilstoši Ministru kabineta 2012. gada 15. maija noteikumiem Nr. 339 “Noteikumi par ostu formalitātēm” Starptautiskajā kravu un loģistikas informācijas sistēmā” (turpmāk - SKLOIS) nav nepieciešams iekļaut informāciju par visu veidu kuģošanas līdzekļiem, it sevišķi atpūtas laivām vai uz tām esošajām personām. Bez tam ne vienmēr ievadītā informācija mēdz būt precīza. Līdz ar to Krasta apsardzes dienests informāciju var iegūt, tikai veicot attiecīgā kuģa pārbaudi. Vienlaikus arī Ministru kabineta 2016. gada 14. jūnija noteikumu Nr. 363 “Kuģu kontroles, parbaudes un aizturēšanas kārtība Latvijas ūdeņos” 6. un 7. punkts nosaka kompetenci Krasta apsardzei pārbaudīt kuģus, kā arī pārbaužu veikšanas gadījumu loku un pārbaudes apjomu, tostarp kuģa navigācijas, tehniskās un sakaru dokumentācijas pārbaudi, kā arī uz kuģa esošo personu ceļošanas un personu apliecinošo dokumentu pārbaudi.  Tādējādi Jūras spēkiem piešķirtā piekļuve, ievērojot Nacionālo bruņoto spēku Jūras spēkiem saskaņā ar Regulas 2018/1862 44. panta 1. punkta b) apakšpunktu un 46. panta 1. punktu ir tiesības piekļūt Sistēmā iekļautajiem ziņojumiem par laivām, laivu dzinējiem un Regulas 2018/1862 38. panta 2. punkta l) apakšpunktā minētajiem priekšmetiem, izņemot transportlīdzekļa vadītāja apliecību, vienīgi nolūkā pārbaudīt uzlabos Jūras spēku spējas izvērtēt pārbaudāmo kuģu un tā personālu atbilstību normatīvajiem aktiem un ļautu operatīvāk pieņemt lēmumu, kas kopumā uzlabos drošību Latvijas teritoriālajā jūrā.  9. **Likumprojekta 9. pants** paredz precizēt likuma 16. panta pirmo un trešo daļu ņemot vērā, ka likuma 10. pantā ir paredzēts noteikt Latvijas Jūras administrācijai un Civilās aviācijas aģentūrai savas kompetences ietvaros ir tiesības iekļauj Sistēmā ziņojumus par gaisa kuģa reģistrācijas apliecībām, nacionālajām zīmēm un reģistrācijas zīmēm, lai nodrošinātu to izņemšanu un izmantošanu kā pierādījumu kriminālprocesā atbilstoši Regulas 2018/1862 38. panta pirmajai daļai, ja minētie dokumenti vai numura zīmes atzītas par nederīgām un ir iespējama to nelikumīga izmantošana. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts policija, Iekšlietu ministrijas Informācijas centrs, Valsts robežsardze, Pilsonības un migrācijas lietu pārvalde. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attiecas uz Valsts policiju, valsts drošības iestādēm, Valsts robežsardzi, pašvaldības policiju, Militāro policiju, Militārās izlūkošanas un drošības dienestu, [Satversmes](https://likumi.lv/ta/id/57980-latvijas-republikas-satversme) aizsardzības biroju, Valsts ieņēmumu dienesta Nodokļu un muitas policiju, Korupcijas novēršanas un apkarošanas biroju, Ieslodzījuma vietu pārvaldi, prokuratūras struktūrvienībām, tiesām, Iekšējās drošības biroju, Pilsonības un migrācijas lietu pārvaldi, Ceļu satiksmes drošības direkciju, Valsts tehniskās uzraudzības aģentūru, Valsts aģentūra “Civilās aviācijas aģentūra”, Latvijas Jūras administrāciju, Ārlietu ministriju, Latvijas Republikas diplomātiskajām un konsulārajām pārstāvniecībām, Nacionālo Bruņoto spēku Jūras spēkiem.  Likumprojektā paredzētais regulējums skars datu subjektus, kuru datus Sistēmā apstrādās iepriekšminētās iestādes un institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Lai nodrošinātu Regulā 2018/1862, Regulā 2018/1860 un Regulā 2018/1861 noteiktā īstenošanu attiecībā uz kompetento iestāžu un institūciju tiesībām Sistēmā ievadīt ziņojumus par jaunām personu un priekšmetu kategorijām, tiks ieviesti attiecīgi grozījumi esošajā normatīvajā regulējumā, kas radīs papildu administratīvo slogu. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. gads | | 2022. gads | | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 24 299 | 0 | 1 394 522 | 0 | 633 179 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 24 299 | 0 | 1 394 522 | 0 | 633 179 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 27 556 | 0 | 1 581 410 | 0 | 718 034 | 0 |
| 2.1. valsts pamatbudžets | 0 | 27 556 | 0 | 1 581 410 | 0 | 718 034 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -3 257 | 0 | -186 888 | 0 | -84 855 | 0 |
| 3.1. valsts pamatbudžets | 0 | -3 257 | 0 | -186 888 | 0 | -84 855 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | -3 257 | 0 | -186 888 | 0 | -84 855 | 0 |
| 5.1. valsts pamatbudžets | 0 | -3 257 | 0 | -186 888 | 0 | -84 855 | 0 |
| 5.2. speciālais budžets | 0 | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Tiesiskais pamats izmaiņām Šengenas informācijas sistēmā (SIS) ir noteikts ar Regulu 2018/1860, Regulu 2018/1861 un Regulu 2018/1862.  *Iekšējā drošības fonda 2014.-2020. gadam projekts “Šengenas informācijas sistēmas pilnveidošana”.*  Projekta kopējais finansējums **2 327 000** ***euro*** (ES PI līdzfinansējums –2 052 000 *euro*, valsts budžeta līdzfinansējums – 275 000 *euro*).  Budžeta apakšprogramma 70.18.00 “Iekšējās drošības un Patvēruma, migrācijas un integrācijas fondu projektu un pasākumu īstenošana (2014-2020)”. Finansējuma sadalījums pa gadiem:  2020. gads: 27 556 *euro (tajā skaitā* ES PI līdzfinansējums – 24 299 *euro*, valsts budžeta līdzfinansējums – 3 257 *euro*)*;*  2021. gads: 1 581 410 *euro (tajā skaitā* ES PI līdzfinansējums – 1 394 522 *euro*, valsts budžeta līdzfinansējums – 186 888 *euro*)*;*  2022. gads: 718 034 *euro (tajā skaitā* ES PI līdzfinansējums – 633 179 *euro*, valsts budžeta līdzfinansējums – 84 855 *euro*).  Ar Iekšējās drošības fonda 2014.–2020. gadam uzraudzības komitejas 2019. gada 8. novembra lēmumu Nr. 7.2-37/92 Iekšējās drošības fonda īstenošanas plāna 5. aktivitāte tika papildināta ar jaunu projekta iesniegumu “Šengenas informācijas sistēmas ieviešana Latvijā” ar pieejamo finansējumu 1 227 000 *euro* (100% EK finansējums). Iekšlietu ministrijas Informācijas centrs kopā ar sadarbības partneriem plāno pilnveidot nacionālo SIS II un saistītās informācijas sistēmas atbilstoši minēto trīs SIS II regulu prasībām, realizējot trīs posmus, katru atbilstoši no *eu-LISA* (Eiropas lielapjoma informācijas sistēmu aģentūra) atsūtītajām tehniskajām specifikācijām, ko ir paredzēts saņemt trīs gadu laikā (2020., 2021. un 2022. gadā) vairākos laidienos jeb relīzēs katra kalendārā gada 1. ceturksnī. Attiecīgi, projekta izvirzītā mērķa sasniegšanai darbi ir sadalīti trīs aktivitātēs (pasākumos) – 2020., 2021. un 2022. gada *eu-LISA* relīžu īstenošanai. | | | | | | |
| 6.1. detalizēts ieņēmumu aprēķins |
| 6.2.  detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Iekšlietu ministrija normatīvajos aktos noteiktajā kārtībā projekta īstenošanai nepieciešamo finansējumu 2020. gadā pieprasīs no budžeta resora “74. Gadskārtējā valsts budžeta izpildes procesā pārdalāmais finansējums” budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Nepieciešamais finansējums 2021. gadam un 2022. gadam iekļauts likumprojektā “Par valsts budžetu 2021. gadam”. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ir nepieciešami grozījumi:  1. Ministru kabineta 2007. gada 18. septembra noteikumos Nr. 639 “Kārtība, kādā iekļauj, labo un dzēš ziņojumus Šengenas informācijas sistēmā, kā arī nodrošina papildinformācijas pieejamību SIRENE Latvijas birojam, un kārtība, kādā institūcijas un iestādes apmainās ar papildinformāciju”, lai efektīvāk varētu izmantot Sistēmu, apmainoties ar informāciju starp dalībvalstīm par jaunām personu un priekšmetu kategorijām, ietverot tajos jaunus nosacījumus;  2. Ministru kabineta 2011. gada 7. jūnija noteikumos Nr. 429 “Noteikumi par integrētajā iekšlietu informācijas sistēmā iekļaujamām ziņām personas, mantas vai dokumenta atrašanās vietas vai cilvēka personības noskaidrošanai vai neatpazīta cilvēka līķa identificēšanai”, lai integrētajā iekšlietu informācijas sistēma, kurā ietver personu un priekšmetu kategorijas konkrētā procesā būtu pielāgota Sistēmai.  Minētie projekti tiks iesniegti izskatīšanai Ministru kabinetā pēc tam, kad likumprojekts Saeimā tiks pieņemts 2. lasījumā.  3. Izstrādāts likumprojekts “Grozījumi Kriminālprocesa likumā”, lai noteiktu priekšmetu un dokumentu izņemšanu kriminālprocesā. |
| 2. | Atbildīgā institūcija | Valsts policija. |
| 3. | Cita informācija | Likumprojekts “Grozījumi Kriminālprocesa likumā” tiks iesniegts izskatīšanai Tieslietu ministrijas Kriminālprocesa likuma pastāvīgajā darba grupā. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | 1. Eiropas Parlamenta un Padomes 2018. gada 28.novembra Regula (ES) 2018/1862 par Šengenas Informācijas sistēmas (SIS) izveidi, darbību un izmantošanu policijas sadarbībā un tiesu iestāžu sadarbībā krimināllietās un ar ko groza un atceļ Padomes Lēmumu 2007/533/TI un atceļ Eiropas Parlamenta un Padomes Regulu (EK) Nr. 1986/2006 un Komisijas Lēmumu 2010/261/ES. Atbilstoši Regulas 2018/1862 79. panta 2.punktam ne vēlāk kā 2021. gada 28. decembrī Eiropas Komisija pieņem lēmumu, kurā nosaka dienu, kad Sistēma sāk darbību atbilstoši Regulai 2018/1862.  2. Eiropas Parlamenta un Padomes 2018. gada 28.novembra Regula (ES) 2018/1860 (2018. gada 28.novembris) par Šengenas informācijas sistēmas izmantošanu to trešo valstu valstspiederīgo atgriešanai, kuri dalībvalstīs uzturas nelikumīgi. Atbilstoši Regulas 2018/1860 20. pantā noteiktajam to piemēro no datuma, ko Eiropas Komisija saskaņā Regulas 2018/1861 66.panta 2. punktu pieņem ne vēlāk kā 2021. gada 28. decembrī, kurā nosaka dienu, kad Sistēma sāk darbību atbilstoši Regulai 2018/1862.  3. Eiropas Parlamenta un Padomes 2018. gada 28.novembra Regula (ES) 2018/1861 (2018. gada 28.novembris) par Šengenas Informācijas sistēmas (SIS) izveidi, darbību un izmantošanu robežpārbaužu jomā un ar kuru groza Konvenciju, ar ko īsteno Šengenas nolīgumu, un groza un atceļ Regulu (EK) Nr.1987/2006. Atbilstoši Regulas 2018/1861 66. panta 2.punktu pieņem ne vēlāk kā 2021. gada 28. decembrī, kurā nosaka dienu, kad Sistēma sāk darbību atbilstoši Regulai 2018/1862. |
| 2. | Citas starptautiskās saistības | Likumprojekts šo jomu neskar. |
| 3. | Cita informācija | Nav |

.

|  |  |  |  |
| --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2018. gada 28. novembra regula (ES) 2018/1862 par Šengenas Informācijas sistēmas (*SIS*) izveidi, darbību un izmantošanu policijas sadarbībā un tiesu iestāžu sadarbībā krimināllietās un ar ko groza un atceļ Padomes Lēmumu 2007/533/TI un atceļ Eiropas Parlamenta un Padomes Regulu (EK) Nr. 1986/2006 un Komisijas Lēmumu 2010/261/ES (turpmāk – regula 2018/1862). | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 2018/1862 26. panta 1. punkts | Īstenots ar projekta 5. pantu (likuma 7. panta pirmā daļa). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862  34. panta 1. punkts | Īstenots ar projekta 5. pantu (likuma 7. panta otro daļu), projekta 6. pantu (projekta 9. panta pirmās daļas 1., 2., 5., 6. punktu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862 36. panta 1., 3. punkts,  40. pants | Īstenots ar projekta 5. pantu (likuma 7.panta trešo daļu), projekta 6. pantu (likuma 9. panta pirmās daļas 1., 2., 5., 6.  punktu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862  38. panta 1., 2. punkts | Īstenots ar projekta 5.  pantu (likuma 7. panta ceturto daļu), projekta 6. pantu (likuma 9. panta pirmās daļas 1., 2., 5., 6. punktu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862  36. panta 1. punkts | Īstenots ar projekta 5. pantu (likuma 7. panta piektās daļas 3., 4. punktu), projekta 6.  pantu (likuma 9.  panta pirmās daļas 1., 2., 3., 5., 6.  punktu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862 36. panta 4. punkts | Īstenots ar projekta 6. pantu (likuma 9. panta pirmās daļas 3., 6. punkts), projekta 9. pantu (likuma 14. pantu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862  21. panta 2. punkts | Īstenots ar projekta 6. pantu (likuma 9.  panta (2.1) daļu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862 26. panta 4. punkts | Īstenots ar likuma 9. panta trešo daļu. | Atbilst daļēji | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862 27. panta 2. punkts | Īstenots ar likuma 9. panta trešo daļu. | Atbilst daļēji | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862  26. panta 5. punkts, 32. panta 8. punkts, 34.  panta 2. punkts, 36. panta 5. punkts | Īstenots ar likuma 9. panta trešo daļu. | Atbilst daļēji | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862 53. panta 5.,6. punkts, 54. panta 4. punkts | Īstenots ar likuma 9. panta trešo daļu. | Atbilst daļēji | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862 63. panta 1. punkts | Īstenots ar likuma 9. panta trešo daļu. | Atbilst daļēji | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862  38. panta 1. punkta l) apakšpunkts | Īstenots ar projekta 7. pantu (likuma 10. panta pirmo daļu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862  38 . panta 1. punkta m) apakšpunkts | Īstenots ar projekta 7. pantu (likuma 10. panta trešo, 3.1 daļu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862  23. panta 4. punkts | Īstenots ar projekta 8.  pantu (likuma 12. panta trešo un ceturto daļu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862 44. panta 1.  punkta a) apakšpunkts | Īstenots ar projekta 9. pantu (likuma 14. panta pirmās daļas 3. punktu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862 44. panta 1.  punkta b) apakšpunkts | Īstenots ar projekta 9. pantu (likuma 14. panta pirmās daļas 1., 4., 5. punktu, piekto daļu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862 44. panta 1. punkta c) apakšpunkts | Īstenots ar projekta 9. pantu (likuma 14.panta pirmās daļas 1., 2., 3., 5., 6., 7., 8., 9., 10., 12. punktu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862 44. panta 1. punkta d) apakšpunkts | Īstenots ar projekta 9. pantu (likuma 14. panta pirmās daļas 2., 3. punktu, trešo daļu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862 44. panta 1. punkta e) apakšpunkts | Īstenots ar projekta 9. pantu (likuma 14. panta pirmās daļas 2., 11., 13. punktu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862 44. panta 2. punkts | Īstenots ar projekta 9. pantu (likuma 14. panta trešo daļu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862 44. panta 3. punkts | Īstenots ar projekta 9. pantu (likuma 14.panta pirmās daļas 1., 2., 3., 5., 6., 7., 8., 9., 10., 12. punktu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862 47. panta 7. punkts | Īstenots ar projekta 9. pantu (likuma 14. panta pirmās daļas 1. punktu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862  45. panta 1. punkts | Īstenots ar projekta 9. pantu (likuma 14. panta otro daļu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1862  46. panta 1. punkts | Īstenots ar projekta 9. pantu (likuma 14.  panta ceturto, piekto daļu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | Regulas 2018/1862 21. panta 2. punkts paredz rīcības brīvību dalībvalstīm sabiedriskās vai valsts drošības apsvērumu dēļ izņēmuma kārtā atturēties ievadīt ziņojumu par personu vai priekšmetu, ko meklē saistībā ar ziņojumu par teroristu nodarījumu, ja tas varētu traucēt oficiālas vai juridiskas pārbaudes, izmeklēšanas vai procedūras. Regulā paredzētā rīcības brīvība īstenota projekta 6. pantā (likuma 9.  panta 2.1 daļā), nosakot, ka Valsts drošības dienestam attiecīgajā gadījumā ir tiesības lemt par ziņojuma neiekļaušanu Sistēmā. Rīcības brīvības izmantošana pamatota ar nepieciešamību nodrošināt procesuālā mērķa sasniegšanu attiecīgajā gadījumā.  Regulas 2018/1862 26. panta 4. punkts nosaka rīcības brīvību dalībvalstīm uz laiku padarīt nepieejamu galalietotājiem ievadīto ziņojumu par apcietināšanu. Rīcības brīvība īstenota daļēji ar likuma 9. panta trešajā daļā noteikto deleģējumu Ministru kabinetam. Pilnībā rīcības brīvība tiks īstenota, izstrādājot grozījumus attiecīgajos Ministru kabineta noteikumos. Rīcības brīvības izmantošana pamatota ar nepieciešamību nodrošināt ziņojuma ievadīšanas mērķa sasniegšanu attiecīgajā gadījumā.  Regulas 26. panta 5. punkts, 32. panta 8. punkts, 34. panta 2. punkts, 36. panta 5. punkts nosaka rīcības brīvību dalībvalstīm veikt ziņojuma ievadi par priekšmetu, kas ir saistīts ar personu, par kuru ievadīts ziņojums. Rīcības brīvība īstenota daļēji ar likuma 9. panta trešajā daļā noteikto deleģējumu Ministru kabinetam. Pilnībā rīcības brīvība tiks īstenota, izstrādājot grozījumus attiecīgajos Ministru kabineta noteikumos. Rīcības brīvības izmantošana pamatota ar nepieciešamību nodrošināt ziņojuma ievadīšanas mērķa sasniegšanu attiecīgajā gadījumā.  Regulas 27. panta 1. punkts paredz rīcības brīvību dalībvalstīm ievadīt Sistēmā vairāk kā vienu Eiropas apcietināšanas ordera kopiju. Savukārt 2. punkts paredz rīcības brīvību ievadīt Eiropas apcietināšanas ordera kopiju vienā vai vairākās citās Savienības iestāžu oficiālajās valodās. Rīcības brīvība īstenota daļēji ar likuma 9.  panta trešajā daļā noteikto deleģējumu Ministru kabinetam. Pilnībā rīcības brīvība tiks īstenota, izstrādājot grozījumus attiecīgajos Ministru kabineta noteikumos. Rīcības brīvības izmantošana pamatota ar nepieciešamību nodrošināt ziņojuma ievadīšanas mērķa sasniegšanu attiecīgajā gadījumā.  Regulas 36. panta 4. punkts nosaka rīcības brīvību ievadīt Sistēmā ziņojumu pēc par valsts drošību kompetento iestāžu lūguma, kā arī noteikt iestādes, kam attiecīgais ziņojums ir pieejams. Minētā rīcības brīvība paredzēta projekta 6. pantā (likuma 9. panta pirmās daļas 3. un 6. punktā), projekta 9. pantā (likuma 14. pantā). Rīcības brīvības izmantošana pamatota ar nepieciešamību nodrošināt ziņojuma ievadīšanas mērķa sasniegšanu attiecīgajā gadījumā.  Regulas 2018/1862 40. panta 1. punkts satur rīcības brīvību dalībvalstīm ievadīt ziņojumus par nezināmām meklētām personām, kuri satur tikai daktiloskopijas datus. Minētā rīcības brīvība īstenota ar projekta 5. pantu (likuma 7. panta trešo daļu). Rīcības brīvības izmantošana pamatota ar nepieciešamību nodrošināt ziņojuma ievadīšanas mērķa sasniegšanu attiecīgajā gadījumā.  Regulas 2018/1862 42. panta 3. punkts paredz rīcības brīvību dalībvalstīm atsevišķos gadījumos pievienot personas DNS profilu. Minētā rīcības brīvība nav izmantota, jo Sistēmas darbības mērķi ir iespējams sasniegt bez attiecīgās rīcības brīvības izmantošanas.  Regulas 2018/1862 53. panta 5. punkts nosaka, ka dalībvalsts var paredzēt īsākus ziņojumu pārskatīšanas periodus. Minētā rīcības brīvība nav izmantota, jo Sistēmas darbības mērķi efektīvāk var sasniegt bez rīcības brīvības izmantošanas. Nosacījumi par brīdinājuma pārskatīšanu tiks paredzēti uz likuma 9. panta trešās daļas pamata izdotajos Ministru kabineta noteikumu grozījumos, ievērojot arī Regulas 2018/1862 53. panta 6. punktā, 54. panta 4. punktā noteikto rīcības brīvību.  Regulas 2018/1862 57. pantā noteiktā rīcības brīvība dalībvalstīm nav izmantota, jo Sistēmas darbības mērķi ir iespējams sasniegt bez attiecīgās rīcības brīvības izmantošanas.  Regulas 2018/1862 63. panta 1. punkts paredz rīcības brīvību dalībvalstīm veikt Sistēmā ievadīto ziņojumu sasaisti. Rīcības brīvība īstenota daļēji ar likuma 9. panta trešajā daļā noteikto deleģējumu Ministru kabinetam. Pilnībā rīcības brīvība tiks īstenota, izstrādājot grozījumus attiecīgajos Ministru kabineta noteikumos. Rīcības brīvības izmantošana pamatota ar nepieciešamību nodrošināt ziņojuma ievadīšanas mērķa sasniegšanu attiecīgajā gadījumā. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāropolitiku) projektiem | 1. Sagatavo un iesniedz paziņojumu *eu-Lisa* par nacionālo Sistēmas biroju (IeM IC) un *SIRENE* biroju saskaņā ar Regulas 2018/1862 7. panta 3. punktu.  2. Sagatavot un iesniegt *eu-Lisa* kompetento iestāžu sarakstu, kas ir pilnvarotas tieši veikt meklēšanu Sistēmā atbilstoši ar Regulas 2018/1862 56. panta 7. punktam. | | |
| Cita informācija |  | | |

|  |  |  |
| --- | --- | --- |
| **2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Projekts šo jomu neskar | |
|  | | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar | Projekts šo jomu neskar |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2018. gada 28. novembra regula (ES) 2018/1860 par Šengenas informācijas sistēmas izmantošanu to trešo valstu valstspiederīgo atgriešanai, kuri dalībvalstīs uzturas nelikumīgi (turpmāk – Regula 2018/1860). | | |
|  | | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 2018/1860  3. panta 1. punkts | Īstenots ar projekta 5. pantu (likuma 7. panta septīto daļu), projekta 6. pantu (likuma 9. panta pirmās daļas 4., 5.  punktu). | Atbilst pilnībā | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1860  17. panta 1. punkts (Regulas 2018/1861 34.panta 1.a) apakšpunkts) | Īstenots ar projekta 9. pantu (likuma 14. panta pirmās daļas 3. punktu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1860  17. panta 1. punkts (Regulas 2018/1861 34. panta 1.b) apakšpunkts) | Īstenots ar projekta 9. pantu (likuma 14. panta pirmās daļas 1., 4., 5. punktu, piekto daļu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1860  17. panta 1. punkts (Regulas 2018/1861 34. panta 1.c) apakšpunkts) | Īstenots ar projekta 9. pantu (likuma 14. panta pirmās daļas 1., 2., 3., 5., 6., 7., 8., 9., 10., 12. punktu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1860  17. panta 1. punkts (Regulas 2018/1861 34. panta 1.d)  apakšpunkts) | Īstenots ar projekta 9. pantu (likuma 14. panta pirmās daļas 2., 3.punktu, trešo daļu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1860  17. panta 1. punkts (Regulas 2018/1861 34. panta 1. e)  apakšpunkts) | Īstenots ar projekta 9. pantu (likuma 14. panta pirmās daļas 2., 11., 13. punktu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1860  17. panta 1. punkts (Regulas 2018/1861 34. panta 1. f)  apakšpunkts) | Īstenots ar projekta 9. pantu (likuma 14. panta trešo daļu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1860  17. panta 1. punkts (Regulas 2018/1861 34. panta 2. punkts) | Īstenots ar projekta 9. pantu (likuma 14. panta trešo daļu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1860  17. panta 1. punkts (Regulas 2018/1861 34. panta 3. punkts) | Īstenots ar projekta 9.pantu (likuma 14.panta pirmās daļas 1., 2., 3., 5., 6., 7., 8., 9., 10., 12. punktu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | Regulas 2018/1860 3. panta 2. punkts paredz rīcības brīvību dalībvalstīm atturēties no ziņojuma ievadīšanas Sistēmā par atgriešanu, ja atgriešanas lēmums attiecas uz personu, kas ir aizturēta gaidot izraidīšanu. Regulā paredzētā rīcības brīvība nav izmantota, jo persona tiek aizturēta un lēmums tiek izdots pie ārējās robežas.  Regulas 2018/1860 3. panta 3. punkts paredz rīcības brīvību dalībvalstīm atturēties no ziņojuma ievadīšanas Sistēmā par atgriešanu, ja atgriešanas lēmums tiek izdots pie kādas dalībvalsts ārējās robežas. Regulā paredzētā rīcības brīvība nav izmantota, jo atgriešanas lēmums tiek izpildīts nekavējoties. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  | | |
| Cita informācija |  | | |

|  |  |  |
| --- | --- | --- |
| **2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Projekts šo jomu neskar | |
|  | | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar | Projekts šo jomu neskar |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2018. gada 28. novembra Regula (ES) 2018/1861 (2018. gada 28.novembris) par Šengenas Informācijas sistēmas (SIS) izveidi, darbību un izmantošanu robežpārbaužu jomā un ar kuru groza Konvenciju, ar ko īsteno Šengenas nolīgumu, un groza un atceļ Regulu (EK) Nr.1987/2006 | | |
|  | | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 2018/1861  21. panta 2. punkts | Īstenots ar projekta 6.pantu (likuma 9.  panta (2.1) daļu), likuma trešo daļu. | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1861 24. panta 1. punkts | Īstenots ar projekta 5. pantu (likuma 7.  panta astoto daļu), projekta 6.  pantu (likuma 9. panta pirmās daļas 4., 5. punktu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1861 39. panta 3., 4., 6. punkts | Īstenots ar likuma 9. panta trešo daļu. | Atbilst daļēji | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1861 34. panta 1. punkta a) apakšpunkts | Īstenots ar projekta 9. pantu (likuma 14. panta pirmās daļas 3. punktu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1861 34. panta 1. punkta b) apakšpunkts | Īstenots ar projekta 9. pantu (likuma 14. panta pirmās daļas 1., 4., 5. punktu, piekto daļu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1861 34.  panta 1. punkta c)  apakšpunkts | Īstenots ar projekta 9. pantu (likuma 14. panta pirmās daļas 1., 2., 3., 5., 6., 7., 8., 9., 10., 12. punktu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1861 34. panta 1. punkta d) apakšpunkts | Īstenots ar projekta 9. pantu (likuma 14. panta pirmās daļas 2., 3. punktu, trešo daļu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1861 34. panta 1. punkta e)  apakšpunkts | Īstenots ar projekta 9. pantu (likuma 14. panta pirmās daļas 2., 11., 13. punktu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1861 34. panta 1. punkta  f) apakšpunkts | Īstenots ar projekta 9. pantu (likuma 14. panta trešo daļu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1861 34. panta 2. punkts | Īstenots ar projekta 9. pantu (likuma 14. panta trešo daļu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1861 34. panta 3. punkts | Īstenots ar projekta 9. pantu (likuma 14. panta pirmās daļas 1., 2., 3., 5., 6., 7., 8., 9., 10., 12. punktu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1861 34. panta 4. punkts | Īstenots ar projekta 9. pantu (likuma 14. panta trešo daļu). | Atbilst | Likumprojekts nesatur stingrākas prasības nekā attiecīgais ES tiesību akts. |
| Regulas 2018/1861 48. panta 1. punkts | Īstenots ar likuma 9. panta trešo daļu. | Atbilst daļēji | Likumprojekts nesatur stingrākas prasības nekā attiecīgais ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | Regulas 2018/1861 21. panta 2. punkts paredz rīcības brīvību dalībvalstīm sabiedriskās vai valsts drošības apsvērumu dēļ izņēmuma kārtā atturēties ievadīt ziņojumu par personu vai priekšmetu, ko meklē saistībā ar ziņojumu par teroristu nodarījumu, ja tas varētu traucēt oficiālas vai juridiskas pārbaudes, izmeklēšanas vai procedūras. Regulā paredzētā rīcības brīvība īstenota projekta 6.pantā (likuma 9. panta 2.1 daļā), nosakot, ka Valsts drošības dienestam attiecīgajā gadījumā ir tiesības lemt par ziņojuma neiekļaušanu Sistēmā. Rīcības brīvības izmantošana pamatota ar nepieciešamību nodrošināt procesuālā mērķa sasniegšanu attiecīgajā gadījumā.  Regulas 2018/1861 34. panta 4. punkts paredz rīcības brīvību dalībvalstīm noteikt tiesības piekļūt datiem, kuri attiecas uz dokumentiem saistībā ar personām un kuri ievadīti saskaņā ar 38. panta 2. punkta k) un l) apakšpunktu Regulā (ES) 2018/1862, un tiesības meklēt attiecīgajos datos iestādēm, kas ir atbildīgas par vīzu pieteikumu izskatīšanu un lēmumu pieņemšanu saistībā ar šiem pieteikumiem, tostarp par to, vai anulēt, atsaukt vai pagarināt vīzas, saskaņā ar Eiropas Parlamenta un Padomes 2009. gada 13. jūlija Regulu (EK) Nr. 810/2009, ar ko izveido Vīzu kodeksu. Minētā rīcības brīvība īstenota projekta 9. pantā (likuma 14. panta trešajā daļā). Rīcības brīvības izmantošana pamatota ar nepieciešamību nodrošināt procesuālā mērķa sasniegšanu, tostarp attiecīgo lēmumu pieņemšanas nodrošināšanu.  Regulas 2018/1862 39. panta 3. punkts nosaka, ka dalībvalsts var paredzēt īsākus ziņojumu pārskatīšanas periodus. Minētā rīcības brīvība nav izmantota, jo Sistēmas darbības mērķi efektīvāk var sasniegt bez rīcības brīvības izmantošanas. Nosacījumi par brīdinājuma pārskatīšanu tiks paredzēti uz likuma 9. panta trešās daļas pamata izdotajos MK noteikumu grozījumos, ievērojot arī Regulas 2018/1861 39. panta 5., 6. punktā noteikto rīcības brīvību.  Regulas 2018/1861 42. pantā noteiktā rīcības brīvība dalībvalstīm nav izmantota, jo Sistēmas darbības mērķi ir iespējams sasniegt bez attiecīgās rīcības brīvības izmantošanas.  Regulas 2018/1861 48. panta 1. punkts paredz rīcības brīvību dalībvalstīm veikt Sistēmā ievadīto ziņojumu sasaisti. Rīcības brīvība īstenota daļēji ar likuma 9. panta trešajā daļā noteikto deleģējumu Ministru kabinetam. Pilnībā rīcības brīvība tiks īstenota, izstrādājot grozījumus attiecīgajos Ministru kabineta noteikumos. Rīcības brīvības izmantošana pamatota ar nepieciešamību nodrošināt ziņojuma ievadīšanas mērķa sasniegšanu attiecīgajā gadījumā.  Regulas 2018/1861 49. panta 3. punktā noteiktā rīcības brīvība dalībvalstīm nav izmantota, jo Sistēmas darbības mērķi ir iespējams sasniegt bez attiecīgās rīcības brīvības izmantošanas. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | 1. Sagatavo un sniedz paziņojumu *eu-Lisa* par nacionālo Sistēmas biroju (IeM IC) un *SIRENE* biroju saskaņā ar Regulas 2018/1861 7. panta 3. punktu.  2. Sagatavot un sniegt *eu-Lisa* kompetento iestāžu sarakstu, kas ir pilnvarotas tieši veikt meklēšanu Sistēmā atbilstoši ar Regulas 2018/1861 41. panta 8. punktam. | | |
| Cita informācija |  | | |

|  |  |  |
| --- | --- | --- |
| **2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Projekts šo jomu neskar | |
|  | | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar | Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts un tā sākotnējās ietekmes novērtējuma ziņojums (anotācija) tika ievietots tika ievietots Iekšlietu ministrijas tīmekļvietnē, adrese: [www.iem.gov.lv](http://www.iem.gov.lv) sadaļā “Sabiedrības līdzdalība”, lūdzot sabiedrību sniegt priekšlikumus par likumprojektu līdz 2020. gada 12. jūnijam.  Pēc likumprojekta izsludināšanas Valsts sekretāru sanāksmē tas ir pieejams Ministru kabineta tīmekļa vietnē, adrese: http://mk.gov.lv/content/ministru-kabinetadiskusiju-dokumenti. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 ”Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par likumprojektu tā izstrādes stadijā.  Likumprojekts un tā sākotnējās ietekmes novērtējuma ziņojums (anotācija) 2020. gada 18. maijā tika ievietots Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību izteikt priekšlikumus par likumprojektu līdz 2020. gada 12.  jūnijam. |
| 3. | Sabiedrības līdzdalības rezultāti | Pēc likumprojekta publicēšanas Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība” nav saņemtas atsauksmes, iebildumi vai priekšlikumi. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts policija, Iekšlietu ministrijas Informācijas centrs, Valsts robežsardze un Pilsonības un migrācijas lietu pārvalde, Valsts drošības iestādes, pašvaldības policija, Militārā policija, Militārās izlūkošanas un drošības dienests, Valsts ieņēmumu dienests, Korupcijas novēršanas un apkarošanas birojs, Ieslodzījuma vietu pārvalde, prokuratūras struktūrvienības, tiesas, [Satversmes](https://likumi.lv/ta/id/57980-latvijas-republikas-satversme) aizsardzības birojs, Iekšējās drošības birojs, Ceļu satiksmes drošības direkcija, Valsts tehniskās uzraudzības aģentūra, valsts aģentūra “Civilās aviācijas aģentūra”, Ārlietu ministrija, Latvijas Republikas diplomātiskās un konsulārās pārstāvniecības, Latvijas Jūras administrācija, Nacionālo bruņoto spēku Jūras spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde neietekmēs pārvaldes funkcijas vai institucionālo struktūru.  Likumprojekts neparedz jaunu institūciju veidošanu, kā arī netiks likvidētas vai reorganizētas esošās institūcijas. Likumprojekts tiks realizēts esošo cilvēkresursu ietvaros. |
| 3. | Cita informācija | Nav |

Iekšlietu ministrs S. Ģirģens

Brūvere, 67829574

[iveta.bruvere@vp.gov.lv](mailto:iveta.bruvere@vp.gov.lv)

Struce, 67829417

[sanita.struce@vp.gov.lv](mailto:sanita.struce@vp.gov.lv)

v\_sk. = 10590